open-index/open-wikipedia-markdown huggingface dataset:
Ραούλ ο του Τακουπέρτου

Ο **Ραούλ ο του Τακουπέρτου** ή **Ραούλ ο Λυκοδέρμων** (Rudolph Peel de Lan) ήταν Νορμανδός μεγιστάνας που αυτομόλησε στους Βυζαντινούς και είναι ο γενάρχης της οικογένειας Οικογένειας Ραούλ / Ράλλης.

## Βιογραφία
Ήταν αδελφός του Ρογέριου και συμπολεμιστής του Ροβέρτου Γυισκάρδου με τον οποίο πήρε μέρος στην νορμανδική κατάκτηση της νότιας Ιταλίας. Το 1080 ο Γυισκάρδος τον έστειλε πρέσβη στην Βυζαντινή Αυτοκρατορία και τον Νικηφόρο Βοτανειάτη επειδή ο προηγούμενος αυτοκράτορας Μιχαήλ Ζ΄ Δούκας καθυστερούσε τους γάμους της Έλενας, κόρη του Γυισκάρδου, και του γιου του Κωνσταντίνου όπως είχαν συμφωνήσει και διεκδηκούσε τα δικαιώματα της οικογενειάς του στον θρόνο. Εν τω μεταξύ, και κατά την παραμονή του στην Κωνσταντινούπολη, ο Νικηφόρος εκθρονίστηκε από τον θρόνο όπου ανέβηκε ο Αλέξιος Α´ Κομνηνός, έτσι χάλασαν οριστικά τα σχέδια για τους γάμους. Έπειτα ο Ραούλ και ο αδελφός του Ρογέριος δεν επέστρεψαν πίσω, αλλά αυτομόλησαν στους Βυζαντινούς κάτι που εξόργισε τον Γυισκάρδο και τους απείλησε με θάνατο.

## Οικογένεια
Ο Ραούλ ήταν παντρεμένος με άγνωστη γυναίκα και είχαν έναν γιο, τον Ουμπέρτο.

## Παραπομπές


## Πηγές
* Αλεξιάς βιβλίο 1
* 

Κατηγορία:Βυζαντινονορμανδοί
Κατηγορία:Βυζαντινοί διπλωμάτες
Κατηγορία:Οικογένεια Ραούλ
NGC 5195

Ο **[[Νέος Γενικός Κατάλογος|NGC]] 5195** (άλλες ονομασίες: **Μεσιέ 51Β** ή **M51Β**) είναι γαλαξίας νάνος ο οποίος αλληλεπιδρά με τον Γαλαξία της Δίνης (M51Α ή NGC 5194) και ανήκει στην Ομάδα γαλαξιών Μ51. Οι δύο γαλαξίες απέχουν 25 εκατομμύρια έτη φωτός και βρίσκονται στον αστερισμό Κύνες Θηρευτικοί. Πρόκειται για ένα από τα γνωστότερα ζεύγη αλληλεπιδρόντων γαλαξιών. Ο Γάλλος αστρονόμος Πιερ Μεσαίν (Pierre Méchain) ανακάλυψε τον NGC 5195 στις 20 Μαρτίου 1781.

## Αλληλεπίδραση με τον Γαλαξία της Δίνης
Το ζεύγος NGC 5195-Γαλαξία της Δίνης αναφέρεται στον *[[Άτλας των περίεργων γαλαξιών|Άτλαντα των παράξενων γαλαξιών]]* (*Atlas of Peculiar Galaxies*) ως ένα από τα χαρακτηριστικά παραδείγματα σπειροειδούς γαλαξία με συνοδό γαλαξία. Επίσης απετέλεσε αντικείμενο πρώιμης θεωρητικής μελέτης πάνω στο ζήτημα της αλληλεπίδρασης ανάμεσα σε γαλαξίες.

Εξαιτίας της βαρυτικής αλληλεπίδρασης με τον Γαλαξία της Δίνης, ο NGC 5195 είναι παραμορφωμένος. Για αυτό τον λόγο είναι δύσκολη η ταξινόμηση του βάσει μορφολογικών κριτηρίων. Μερικές φορές αναφέρεται ως φακοειδής γαλαξίας και άλλες ως ακανόνιστος. Έχει διατυπωθεί άποψη ότι δεν εντάσσεται στο σύνηθες σύστημα ταξινόμησης.

## Υπερκαινοφανής
Ο Supernova 1945A είναι ο μοναδικός υπερκαινοφανής αστέρας που έχει εντοπιστεί στον NGC 5195. Τον ανακάλυψε ο Μίλτον Χιούμασον (Milton L. Humason) στις 6 Απριλίου 1945 με το τηλεσκόπιο των 100 ιντσών στο Αστεροσκοπείο του όρους Γουίλσον. Ταξινομήθηκε ως Τύπου Ι και έφτασε σε μέγιστο φαινόμενο μέγεθος 14.

## Δείτε επίσης
* NGC 1097
* Dwingeloo 1

## Παραπομπές


## Αναφορές

## Εξωτερικοί σύνδεσμοι
* 

5195
Κατηγορία:Θηρευτικοί Κύνες
Κατηγορία:Νάνοι γαλαξίες
Κατηγορία:Ιδιόμορφοι γαλαξίες
Κατηγορία:Γαλαξίες LINER
085
05663
Λας Μενίνας

***Las Meninas*** ( μετάφραση από τα ισπανικά: ***Οι Δεσποινίδες των Τιμών***) είναι ένας πίνακας του 1656 από τον Ντιέγο Βελάθκεθ, τον σημαντικότερο καλλιτέχνη της Ισπανικής Χρυσής Εποχής, στο Μουσέο ντελ Πράδο στη Μαδρίτη. Η πολύπλοκη και αινιγματική σύνθεση του έργου εγείρει ερωτήματα σχετικά με την πραγματικότητα και την ψευδαίσθηση, και δημιουργεί ασαφή σχέση μεταξύ του θεατή και των απεικονιζόμενων φιγούρων. Εξαιτίας αυτών των περιπλοκών, οι *Las Meninas* είναι ένα από τους περισσότερο αναλυμένα έργα στη Δυτική ζωγραφική.

## Περιγραφή
Ο πίνακας δείχνει ένα μεγάλο δωμάτιο στο Βασιλικό Αλκάθαρ  της Μαδρίτης κατά τη βασιλεία του Βασιλιά Φιλίππου Δ΄ της Ισπανίας, και παρουσιάζει διάφορες φιγούρες, οι περισσότερες αναγνωριζόμενες στην Ισπανική αυλή, απεικονισμένες σύμφωνα με ορισμένους σχολιαστές, σε μια συγκεκριμένη κίνηση ως στιγμιότυπο. Κάποιοι κοιτάζουν εκτός του καμβά προς τον θεατή, ενώ άλλοι αλληλεπιδρούν μεταξύ τους. Η νεαρή ινφάντα Μαργαρίτα Τερέσα είναι περικυκλωμένη από δύο δεσποινίδες επί των τιμών (εκ των οποίων η μια της προσφέρει ρόφημα και η δεύτερη υποκλίνεται), συνοδούς, σωματοφύλακα, δυο νάνους και ένα σκύλο. Λίγο πίσω τους ο Βελάθκεθ απεικονίζει τον εαυτό του να εργάζεται σε ένα μεγάλο καμβά. Ο Βελάθκεθ κοιτάζει προς τα έξω, εκτός του εικονιζόμενου χώρου, εκεί που θα στεκόταν ο θεατής του πίνακα. Στο φόντο υπάρχει ένας καθρέπτης που αντανακλά το άνω μέρος των σωμάτων του βασιλιά και της βασίλισσας. Φαίνονται να βρίσκονται εκτός του εικονιζομένου χώρου σε μια θέση παρόμοια με του θεατή, αν και ορισμένοι μελετητές έχουν πιθανολογήσει ότι η εικόνας τους είναι αντανάκλαση του πίνακα στον οποίο εργάζεται ο Βελάθκεθ.

## Αποτίμηση
Οι *Las Meninas* έχουν από πολλού αναγνωριστεί ως ένας από τους σημαντικότερους πίνακες στη ιστορία της Δυτικής τέχνης. Ο μπαρόκ ζωγράφος Λούκα Τζορντάνο είπε ότι αντιπροσωπεύουν τη «θεολογία της ζωγραφικής» και το 1827 ο πρόεδρος της Βασιλικής Εταιρείας των Τεχνών, Σερ Τόμας Λόρενς περιέγραψε το έργο σε μια επιστολή προς τον διάδοχό του Ντέιβιντ Ουίλκι ως την «αληθινή φιλοσοφία στην τέχνη». Πιο πρόσφατα, έχει περιγραφεί ως «το υπέρτατο επίτευγμα του Βελάθκεθ, μια ιδιαίτερα ενσυνείδητη, υπολογισμένη επίδειξη του τι μπορεί να επιτύχει η ζωγραφική, και ίσως το περισσότερο διερευνητικό σχόλιο που έγινε ποτέ για τις δυνατότητες της ζωγραφικής σε καβαλέτο».

## Παραπομπές


## Εξωτερικοί σύνδεσμοι

* Museo Picasso "Las Meninas"
* A Hypertextual Study of Velázquez's Las meninas, 1996 από τον Joan Campàs Montaner, καθηγητή Ψηφιακής τέχνης και υπερκειμένου στο Universitat Oberta de Catalunya.
* La Kabala y Las Meninas  
* Las Meninas at the Electronic Visualization Lab στο University of Illinois στο Chicago 
* Educational audio tour of "Las Meninas"
* ''Velázquez '', κατάλογος έκθεσης του Metropolitan Museum of Art (πλήρως διαθέσιμος ως PDF), που περιέχει υλικό για το *Las Meninas* (δείτε το ευρετήριο)
* Diego Velázquez, Las Meninas, στο ColourLex

Κατηγορία:Έργα μπαρόκ ζωγραφικής
Κατηγορία:Πίνακες του 1656
Κατηγορία:Πίνακες του Ντιέγο Βελάθκεθ
Ομάδα γαλαξιών Μ74

Η **Ομάδα γαλαξιών Μ74** ή **Ομάδα γαλαξιών NGC 628** βρίσκεται στον αστερισμό Ιχθύες. Πήρε το όνομά της από τον φωτεινότερο γαλαξία του σχηματισμού, τον Μεσιέ 74. Πρόκειται για μικρή ομάδα, στην οποία περιλαμβάνεται επίσης ο σπειροειδής NGC 660 καθώς και μερικοί μικρότεροι ακανόνιστοι γαλαξίες.

## Κατάλογος γαλαξιών

**Σημείωση**: Στον πίνακα καταγράφονται όσοι γαλαξίες αναφέρονται με συνέπεια ως μέλη της ομάδας στις πηγές Σε κάποιες από τις πηγές αναφέρονται ως μέλη και οι UGC 891, UGC 1104, UGC 1171, UGC 1175 και UGCA 20.

## Παραπομπές


Μ74
Κατηγορία:Ιχθύες (αστερισμός)
NGC 92

Ο **[[Νέος Γενικός Κατάλογος|NGC]] 92** είναι σπειροειδής γαλαξίας στον αστερισμό Φοίνικα. Απέχει περίπου 145 εκατομμύρια έτη φωτός από την Γη και έχει διάμετρο 80.000 ετών φωτός. Ανήκει στη λεγόμενη Τετράδα του Ρόμπερτ, ένα σχηματισμό τεσσάρων αλληλεπιδρόντων γαλαξιών. Η παραμορφωμένη εμφάνισή του είναι πολύ πιθανό να οφείλεται στην βαρυτική αλληλεπίδραση του με τους γειτονικούς γαλαξίες. Τον ανακάλυψε ο αστρονόμος Τζον Χέρσελ (John Frederick William Herschel) στις 30 Σεπτεμβρίου 1834.

## Παραπομπές


## Αναφορές

0092
Κατηγορία:Σπειροειδείς γαλαξίες
Κατηγορία:Φοίνιξ (αστερισμός)
01388
Τετράδα του Ρόμπερτ

[thumb|right|250px|Η Τετράδα του Ρόμπερτ: [NGC 87 (πάνω δεξιά), NGC 88, NGC 89 (κάτω) και NGC 92 (πάνω αριστερά).]]
Η **Τετράδα του Ρόμπερτ** είναι μικρή ομάδα γαλαξιών η οποία βρίσκεται στον αστερισμό Φοίνικα και απέχει περίπου 160 εκατομμύρια έτη φωτός. Αποτελείται από τέσσερις γαλαξίες που βρίσκονται σε φάση σύγκρουσης και συγχώνευσης. Αποτελείται από τους NGC 87, NGC 88, NGC 89 και NGC 92, που ανακάλυψε ο Τζων Χέρσελ (John Herschel) τη δεκαετία του  1830. Ο NGC 101 θεωρείται χαλαρά συνδεδεμένο μέλος του σχηματισμού. Πρόκειται για ένα από τα καλύτερα παραδείγματα ισχυρά συνεκτικής ομάδας γαλαξιών. Επειδή τέτοιου είδους ομάδες έχουν από τέσσερις ως οκτώ γαλαξίες, αποτελούν εξαιρετικά πεδία μελέτης της αλληλεπίδρασης των γαλαξιών και των επιπτώσεων τους, ιδίως όσον αφορά στη γένεση νέων άστρων. Ονομάστηκε έτσι από τους Χάλτον Αρπ (Halton Arp) και Barry F. Madore όταν συνέγραψαν το έργο *A Catalogue of Southern Peculiar Galaxies and Associations* το 1987.

## Κατάλογος γαλαξιών

## Δείτε επίσης
* Κουιντέτο του Στεφάν
* Σεξτέτο του Σέιφερτ

## Εξωτερικοί σύνδεσμοι
* ESo: Cosmic Portrait of a Perturbed Family 
* "What's In A Name?" 

Ρομπερτ
Κατηγορία:Φοίνιξ (αστερισμός)
Η Πανούκλα

***Η πανούκλα*** (γαλλ. *La peste*) είναι έργο του Αλμπέρ Καμύ ο οποίος τιμήθηκε με Βραβείο Νόμπελ Λογοτεχνίας (1957). Το βιβλίο διηγείται τα παράξενα φαινόμενα που λαμβάνουν χώρα στο Οράν, μια παραθαλάσσια πόλη στην Αλγερία (γαλλική επαρχία) από το 1940 και μετά.

Πρωταγωνιστής αυτού του φανταστικού χρονικού, ο γιατρός Μπερνάρ Ριέ. Όλα ξεκινούν όταν ο τελευταίος βρίσκει έναν νεκρό αρουραίο στο διάδρομο του κτηρίου όπου διαμένει. Δεν παραλείπει να το αναφέρει στον θυρωρό του κτηρίου, ο οποίος πιστεύει πως πρόκειται για κάποιου είδους φάρσα. Ο γιατρός συλλαμβάνει κι άλλες σκηνές αρουραίων που κείτονται νεκροί στους σκουπιδοτενεκέδες φτωχών γειτονιών, ενώ όλη η πόλη μιλάει για αυτούς τους αρουραίους που πλέον βγαίνουν μαζικά από τους υπονόμους. Αμέσως ξεκινάει πόλεμος εναντίον των τρωκτικών ενώ αργότερα Ριέ μέσω κάποιον συμβάντων αρχίζει να υποψιάζεται πως δεν επρόκειτο για τυχαίο φαινόμενο αλλά για πανούκλα, την οποία και μεταφέρουν τα ποντίκια σε όλες τις γωνιές της πόλης. Τελικά η διοίκηση αποφασίζει να απομονώσει την πόλη από τον υπόλοιπο κόσμο προκειμένου να μην εξαπλωθεί η επιδημία. Εκεί, μέσα στην απόγνωση και την απομόνωση γνωρίζουμε και άλλους χαρακτήρες του μυθιστορήματος οι οποίοι ,όπως είναι λογικό άλλωστε, αντιδρούν με διαφορετικούς τρόπους στον αποκλεισμό του Οράν και την αρρώστια που το μαστίζει. Μερικοί προσπαθούν να διαφύγουν από τη πόλη, άλλοι προσπαθούν να αντιμετωπίσουν την πανούκλα με τη βοήθεια του Θεού, άλλοι με την επιστήμη και άλλοι βολεύονται και προσαρμόζονται. Το βιβλίο αυτό έχει χαρακτηριστεί από πολλούς ως κάποιος μορφής προφητεία, καθώς ο COVID-19 αποτέλεσε μιας εκτεταμένης κλίμακας καταστροφή παρόμοια με εκείνη του Οράν.

## Μεταφράσεις στα ελληνικά

* *Η πανούκλα* (1970), μτφρ. Κώστας Δούφλιας, εκδόσεις Δαμιανός
* *Η πανούκλα* (1989), μτφρ. Γιάννης Αγγέλου, εκδόσεις Σ. Ι. Ζαχαρόπουλος
* *Η πανούκλα* (1989), μτφρ. Αργυρώ Ροΐδου, εκδόσεις Μπουκουμάνης
* *Η πανούκλα* (1990), μτφρ. Αγγελική Τατάνη, εκδόσεις Γράμματα
* *Ο ξένος. Η πανούκλα. Η πτώση* (1996), μτφρ. Βασίλης Τομανάς, εκδόσεις Εξάντας
* *Η πανούκλα* (1997), μτφρ. Δημήτρης Γιαννόπουλος, εκδόσεις Ζήτρος
* *Η πανούκλα* (2001), μτφρ. Νίκη Καρακίτσου-Dougé **&** Μαρία Κασαμπαλόγλου-Ρομπλέν, εκδόσεις Καστανιώτη

## Προσαρμογές

* *La peste* (1992), αργεντινογαλλοαγγλική ταινία με τους Γουίλιαμ Χερτ, Σαντρίν Μπονέρ, Ρόμπερτ Ντουβάλ και Ραούλ Τζούλια.
* *La peste* (2024), γαλλοβελγική μίνι σειρά με τον Φρεντερίκ Πιερό.

## Παραπομπές


## Εξωτερικοί σύνδεσμοι
* 

Κατηγορία:Μυθιστορήματα του Αλμπέρ Καμύ
Κατηγορία:Μυθιστορήματα που έγιναν ταινίες
Κατηγορία:Οράν
Ομάδα γαλαξιών NGC 4038

[thumb|255px|Οι αλληλεπιδρώντες [Γαλαξίες Κεραίες]]
Η **[[Ομάδα γαλαξιών]] NGC 4038** βρίσκεται στους αστερισμούς Κόρακα και Κρατήρα. Εκτιμάται ότι περιέχει από 13 μέχρι και 27 γαλαξίες, με γνωστότερο το ζεύγος αλληλεπιδρώντων σπειροειδών γαλαξιών NGC 4038/NGC 4039, που είναι γνωστοί ως «Κεραίες».

## Κατάλογος γαλαξιών

**Σημείωση**: Στον πίνακα καταγράφονται όσοι γαλαξίες αναφέρονται με συνέπεια ως μέλη της ομάδας στις πηγές Σε κάποιες από τις πηγές αναφέρονται ως μέλη και οι PGC 37513, PGC 37565 και UGCA 270.

## Δείτε επίσης
* Ομάδα γαλαξιών Μ96

## Παραπομπές


## Εξωτερικοί σύνδεσμοι
* 

NGC 4038
NGC 4038
NGC 4038
Μπράουν Ιντέγε

Ο **Αΐντε Μπράουν Ιντέγε** (αγγλικά: *Aide Brown Ideye*, 10 Οκτωβρίου 1988) είναι Νιγηριανός επαγγελματίας ποδοσφαιριστής, ο οποίος αγωνίζεται ως επιθετικός για την Γκεζτεπέ ΣΚ.

## Σταδιοδρομία σε συλλόγους

### Πρώτα χρόνια

### Ντιναμό Κιέβου

### Γουέστ Μπρόμιτς

### Ολυμπιακός
Στις 31 Αυγούστου 2015, εντάχθηκε στον Ολυμπιακό, για ένα εκτιμώμενο ποσό ύψους 5,5 εκατ. ευρώ.

### Τιεντζίν Τεντά

#### Μάλαγα (δανεισμός)
Στις 29 Ιανουαρίου 2018, μετακινήθηκε με δανεισμό στην ισπανική Μάλαγα.

### Άρης
Στις 20 Ιουνίου 2019, ο Άρης Θεσσαλονίκης ανακοίνωση την απόκτηση του Ιντέγε με μονοετές συμβόλαιο.

## Διεθνής σταδιοδρομία
Έχει αγωνιστεί με την Εθνική Νιγηρίας U20 στο Παγκόσμιο Κύπελλο U20 του 2007.

Στις 11 Αυγούστου 2010, έκανε το ντεμπούτο του για την Εθνική Νιγηρίας στη φιλική ήττα με 2-1 από τη Νότια Κορέα. Ήταν στην αποστολή της Νιγηρίας για το Παγκόσμιο Κύπελλο του 2010 (χωρίς συμμετοχή) και του 2014 (χωρίς συμμετοχή), για το Κύπελλο Εθνών Αφρικής του 2013 (6 συμ., 1 γκολ), όπου η Νιγηρία κατέκτησε το τρόπαιο κερδίζοντας με 1-0 στον τελικό τη Μπουρκίνα Φάσο και για το Κύπελλο Συνομοσπονδιών του 2013 (3 συμ.).

Μέχρι το Σεπτέμβριο του 2016, έχει αγωνιστεί σε 27 αγώνες, σημειώνοντας 6 γκολ.

## Παραπομπές


## Εξωτερικοί σύνδεσμοι
* 
* Interview
* 
* Προφίλ στο Transfermarkt.com

Κατηγορία:Νιγηριανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Νιγηρίας Κ20
Κατηγορία:Ποδοσφαιριστές Εθνικής Νιγηρίας
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Κυπέλλου Εθνών Αφρικής 2013
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Νεσατέλ Ξαμάξ
Κατηγορία:Ποδοσφαιριστές Σούπερ Λιγκ Ελβετίας
Κατηγορία:Νιγηριανοί ποδοσφαιριστές στο εξωτερικό
Κατηγορία:Ποδοσφαιριστές ΦΚ Σοσό
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΦΚ Ντιναμό Κιέβου
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Ποδοσφαιριστές Γουέστ Μπρόμιτς Άλμπιον
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Τιεντζίν Τεντά
Κατηγορία:Ποδοσφαιριστές Σούπερ Λιγκ Κίνας
Κατηγορία:Ποδοσφαιριστές Μάλαγα ΚΦ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Άρη Θεσσαλονίκης
Κατηγορία:Ξένοι ποδοσφαιριστές στη Γαλλία
Κατηγορία:Ξένοι ποδοσφαιριστές στην Ελβετία
Κατηγορία:Παίκτες νικητές Κυπέλλου Εθνών Αφρικής
Κατηγορία:Ποδοσφαιριστές Γκεζτεπέ ΣΚ
Κατηγορία:Ξένοι ποδοσφαιριστές στην Ουκρανία
Αν Πάκερ

Η **Αν Ελίζαμπεθ Πάκερ** (*Ann Elizabeth Packer*, 8 Μαρτίου 1942) είναι Αγγλίδα πρώην αθλήτρια. Σε ηλικία 22 ετών και εκπροσωπώντας τη Μεγάλη Βρετανία κέρδισε ένα χρυσό μετάλλιο στα 800 μέτρα, κάνοντας παγκόσμιο ρεκόρ, και ένα αργυρό στα 400 μέτρα στους Ολυμπιακούς αγώνες του 1964.

Ειδικότητά της ήταν τα 400 μέτρα, όπου δύο χρόνια νωρίτερα είχε κατακτήσει το χάλκινο στο Ευρωπαϊκό Πρωτάθλημα του Βελιγραδίου. Στους Ολυμπιακούς Αγώνες του 1964 στο Τόκιο ανέβηκε μία θέση παραπάνω, αλλά και πάλι δεν δικαίωσε τις προσδοκίες, τερματίζοντας δεύτερη πίσω από την Αυστραλή Μπέτι Κούθμπερτ. Ήταν η πρώτη απογοήτευση εκείνης της ημέρας. Λίγες ώρες αργότερα θα ακολουθούσε και αυτή του αγαπημένου της. Ο Ρόμπι Μπράιτγουελ δεν πήρε καν μετάλλιο στα 400 μέτρα (4ος) και έπεσε σε βαριά θλίψη. Αμφότεροι Αν και Ρόμπι ήταν από τα φαβορί στα αγωνίσματα τους. Τότε η Αν ρώτησε τον μετέπειτα σύζυγό της: «*Τι μπορώ να κάνω για να νιώσεις καλύτερα;*» και εκείνος της απάντησε: «*Να πάρεις ένα χρυσό και για τους δυο μας*».

Τότε η Αν Πάκερ πήρε τη μεγάλη απόφαση. Θα έτρεχε στα 800 μέτρα κάτι που είχε κάνει μόλις πέντε φορές στην καριέρα της, δίχως μάλιστα ιδιαίτερη επιτυχία. Παραδόξως, έφτασε μέχρι τον τελικό. Ξεκίνησε την κούρσα και ήταν τελευταία στα πρώτα 400 μέτρα. Τότε άρχισε την ταχύτατη προέλασή της. Στα 600 μέτρα ήταν 3η και στην τελική ευθεία πέρασε στην πρώτη θέση. Όταν έκοψε το νήμα όχι απλά ήταν νικήτρια, αλλά είχε κάνει και παγκόσμιο ρεκόρ με χρόνο 2:01.1 (20 Οκτωβρίου 1964).

Αυτή ήταν η πρώτη συγκλονιστική απόφαση που πήρε, γιατί μετά το τέλος των αγώνων θα ακολουθούσε και η δεύτερη. Με την επιστροφή από το Τόκιο ανακοίνωσε πως θα αποσυρόταν από την ενεργό δράση, για να κάνει οικογένεια. Ο  Ρόμπι Μπράιτγουελ ήταν τόσος χαρούμενος με το χρυσό, που της έκανε αμέσως πρόταση γάμου. Η Αν Πάκερ ήταν μόνο 22 ετών όταν αποσύρθηκε, αν και θα μπορούσε να πρωταγωνιστήσει για τουλάχιστον οκτώ χρόνια ακόμα. Ωστόσο, το μόνο που ήθελε, ήταν να κάνει οικογένεια. Με τον Μπράιτγουελ απέκτησε τρία παιδιά. Τα δύο μάλιστα, ο Ιαν και ο Ντέιβιντ φόρεσαν τη φανέλα της Μάντσεστερ Σίτι ως κεντρικοί αμυντικοί, με τον πρώτο να το κάνει για 321 παιχνίδια σε 12 χρόνια (1986-1998).

## Παραπομπές


## Εξωτερικοί σύνδεσμοι
* 

Κατηγορία:Βρετανοί Ολυμπιονίκες
Κατηγορία:Βρετανοί αθλητές του στίβου
Κατηγορία:Δρομείς μεσαίων αποστάσεων
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Τσιγοροδό

Το **Τσιγοροδό** (ισπανικά: *Chigorodó*, ισπανική  προφορά ΔΦΑ: [tʃiɣoɾoˈðo]) είναι πόλη και δήμος στην Διαμέρισμα Αντιόχειας της Κολομβίας.

## Εξωτερικοί σύνδεσμοι
* Δήμος του Τσιγοροδό 
* Fondo Financiero de Proyectos de Desarrollo: Στατιστικά στοιχεία του Τσιγοροδό

Κατηγορία:Πόλεις της Κολομβίας
Κατηγορία:Δήμοι της Κολομβίας
Αδριάνα Λουβιέρ

Η **Αδριάνα Λουβιέρ** (*Adriana Louvier*) ισπανική προφορά ΔΦΑ: [aˈðɾjana luˈβjer], γεννημένη στις 18 Σεπτεμβρίου 1980 στην πόλη του Μεξικού, είναι μεξικανή ηθοποιός και παρουσιάστρια της τηλεόρασης. Σπούδασε ηθοποιία στο Centro de Formacion Actoral (Κέντρο της Δραματικής Εκπαίδευσης) της TV Azteca.

## Φιλμογραφία
### Ταινίες

### Τηλεόραση

## Βραβεία και υποψηφιότητες

### [[Βραβεία TVyNovelas]]

### Festival Pantalla de cristal (México)

## Εξωτερικοί σύνδεσμοι
* Η Αδριάνα Λουβιέρ στο IMDb
* Βιογραφία της Αδριάνα Λουβιέρ στο esmas  

Κατηγορία:Μεξικανοί τηλεπαρουσιαστές
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί θεάτρου
Κατηγορία:Μεξικανές ηθοποιοί τηλεόρασης
Κατηγορία:Μεξικανοί παρουσιαστές
Μιχαήλ Ιασσίτης

Ο **Μιχαήλ Ιασσίτης** ήταν βυζαντινός στρατηγός, βέστης και μάγιστρος που είχε διατελέσει διοικητής του θέματος Ιβηρίας την περίοδο 1038-1045, και Δούξ Αντιοχείας την περίοδο 1046-1048. Ο Ιασσίτης είχε επίσης τους τίτλους του σπαθαροκανδιδάτου και του "στρατηγού των εώων ταγμάτων".

Δεν είναι πολλά γνωστά για την ζωή του. Τα έτη που θήτευσε στην Ιβηρία πραγματοποιήθηκαν οι πρώτες επιδρομές των Τουρκομάνων. Την περίοδο που άσκησε την εξουσία ο Ιασσίτης στην Αντιόχεια ήταν ήρεμη από πολεμικές συγκρούσεις.

## Παραπομπές


## Πηγές
* 

Κατηγορία:Βυζαντινοί διοικητές της Αντιόχειας
Κατηγορία:Βυζαντινοί δούκες
Κατηγορία:Βυζαντινοί στρατηγοί
Κατηγορία:Βυζαντινοί διοικητές Θεμάτων
Κατηγορία:Μάγιστροι
Κατηγορία:Βυζαντινοί του 11ου αιώνα
Κατηγορία:Βυζαντινοί Βέστες
Κατηγορία:Βυζαντινοί Σπαθαροκανδιδάτοι
Σεμιτάχ

Το **σαμπατικό (σαββατικό) έτος** (*shmita* , κυριολεκτικά "ανακούφιση") επίσης *σεβίιτ* (, κυριολεκτικά "έβδομο") είναι το έβδομο έτος ενός επταετούς αγροτικού κύκλου εντεταλμένο από το Τορά για τη Γη του Ισραήλ και παρατηρείται στον σύγχρονο Ιουδαϊσμό.

Κατά τη διάρκεια του *σεμιτάχ*, η γη μένει χέρσα (αγρανάπαυση) και απαγορεύεται κάθε είδους γεωργική δραστηριότητα, όπως το όργωμα, το φύτεμα και το σόδιασμα από τον εβραϊκό νόμο *[[χαλακά]]*. Άλλες καλλιεργητικές τεχνικές (όπως το πότισμα, η λίπανση, το βοτάνισμα, ο ψεκασμός, το κλάδεμα και το κούρεμα) είναι δυνατόν να πραγματοποιούνται προληπτικά μόνο, όχι για να βελτιωθεί η ανάπτυξη των δέντρων ή άλλων φυτών. Επιπλέον, οι καρποί που αναπτύσσονται αφ' εαυτού θεωρούνται *χέφκερ* (χωρίς ιδιοκτήτη) και μπορεί να τους συλλέξει οποιοσδήποτε. Αρκετοί νόμοι, επίσης, εφαρμόζονται για το εμπόριο, την κατανάλωση και τη διάθεση προϊόντων του *σεμιτάχ*. Όλα τα χρέη, εκτός από εκείνα, των ξένων διαγράφονται.

Το κεφ. 25 του *Λευιτικού* υπόσχεται άφθονες σοδειές για εκείνους που παρακολουθούν το *σεμιτάχ* και περιγράφει την τήρησή του ως δοκιμασία θρησκευτικής πίστης. Δεν υπάρχουν ιδιαίτερα στοιχεία για την τήρηση του *σεμιτάχ* στη βιβλική ιστορία και πιθανώς είναι νόμος που αγνοείτο.

## Σημειώσεις παραπομπές


## Εξωτερικοί σύνδεσμοι

*
*
*
* 

Κατηγορία:Εβραϊκό ημερολόγιο
Κατηγορία:Γεωπονία
Κατηγορία:Καλλιέργειες
Αλεχάντρο Μαλντονάδο Αγκίρε

Ο **Αλεχάντρο Μαλντονάδο** (Alejandro Maldonado Aguirre, 6 Ιανουαρίου 1936-) είναι πολιτικός από τη Γουατεμάλα και υπηρεσιακός Πρόεδρος της Γουατεμάλας το 2015. Έγινε πρόεδρος μετά την αποδοχή από το Κογκρέσο της παραίτησης του προέδρου Ότο Πέρες Μολίνα στις 3 Σεπτεμβρίου 2015.

## Βιογραφία
### Καταγωγή και σπουδές
Γεννήθηκε στην Πόλη της Γουατεμάλας το 1936 και σπούδασε Νομικά στο Πανεπιστήμιο του Σαν Κάρλος.

### Πολιτική σταδιοδρομία
Από τη δεκαετία του '60 ήταν μέλος του ακροδεξιού κόμματος Εθνικού Κινήματος Απελευθέρωσης (*Movimiento de Liberacion Nacional* ή  MLN), το οποίο φέρεται να έχει ξεκινήσει να χρησιμοποιεί τα τάγματα θανάτου εναντίον των κομμουνιστών. Υπήρξε υπουργός Παιδείας επί στρατιωτικού καθεστώτος του Αράνα Οσόριο (1970–1974) και υπερασπίστηκε τη Γουατεμάλα ενώπιον των Ηνωμένων Εθνών όταν η διεθνής κοινότητα απομόνωσε το στρατιωτικό καθεστώς του Λούκας Γκαρσία (1978–1982) για τις μεγάλες παραβιάσεις ανθρωπίνων δικαιωμάτων.

Υπηρέτησε ως δικαστής στο Συνταγματικό Δικαστήριο τρεις φορές. Ως δικαστής, υπερασπίστηκε τον πρώην δικτάτορα Εφρέν Ρίος Μοντ, στη δίκη του για γενοκτονία.Ειδικότερα, υπηρέτησε ως πρεσβευτής στον ΟΗΕ από το 1974 ως το 1976 (με έδρα τη Νέα Υόρκη) και από το 1978 ως το 1980 (με έδρα τη Γενεύη), ενώ την περίοδο 1991-95 ήταν πρεσβευτής στο Μεξικό. Από το 1995 ως το 1996 χρημάτισε υπουργός Εξωτερικών.

Μια εβδομάδα μετά το διορισμό του ως αντιπροέδρου τον Μάιο του 2015, διαδηλωτές ζήτησαν την παραίτησή του, επειδή ανέτρεψε την καταδικαστική απόφαση στη δίκη του Ρίος Μοντ.
## Υπηρεσιακός πρόεδρος
Στις 2 Σεπτεμβρίου 2015, έπειτα από σωρεία καταγγελιών και την άρση της ασυλίας του προέδρου Ότο Πέρες Μολίνα από το Κογκρέσο μία ημέρα νωρίτερα, ο τελευταίος υπέβαλε την παραίτησή του από πρόεδρος. Υπηρεσιακός πρόεδρος ανέλαβε τότε ο Μαλντονάδο.

## Παραπομπές


Κατηγορία:Πρόεδροι της Γουατεμάλας
Κατηγορία:Αντιπρόεδροι της Γουατεμάλας
Δημοσθένης Ελευθεριάδης

Ο **Δημοσθένης Ελευθεριάδης**  (1885 - 1963) ήταν Έλληνας  γιατρός και πολιτικός, ο οποίος υπηρέτησε ως βουλευτής Ροδόπης και ως υπουργός.

## Σταδιοδρομία
Γεννήθηκε το 1885. Ήταν καθηγητής στο Πάντειο Πανεπιστήμιο.

Εξελέγη για πρώτη φορά βουλευτής Ροδόπης (πληρεξούσιος) το 1923 με το Κόμμα Φιλελευθέρων. 

Στην κυβέρνηση Δεμερτζή διετέλεσε υπουργός Κρατικής Υγιεινής και Αντιλήψεως από τις 21 Μαρτίου 1936 ως τις 5 Αυγούστου του ίδιου χρόνου.

Πέθανε το 1963.
Συνέγραψε βιβλία στατιστικής και άλλα επιστημονικά έργα.

## Παραπομπές


Κατηγορία:Βουλευτές Ροδόπης
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υπουργοί Κρατικής Υγιεινής και Αντιλήψεως
Τόλης Καρνέσης

Ο **Τόλης Καρνέσης** είναι Έλληνας προπονητής μπάσκετ και καλαθοσφαιριστής. Γεννήθηκε και μεγάλωσε στην Καισαριανή. Από νεαρή ηλικία ασχολήθηκε με το μπάσκετ και έπαιξε για αρκετά χρόνια στην ομάδα της Καισαριανής, Α.Ο. Νήαρ Ηστ, της οποία και διετέλεσε και αρχηγός. Εν συνεχεία ασχολήθηκε με την προπονητική και διετέλεσε προπονητής αρκετών ομάδων της Αθήνας αλλά κυρίως του Α.Ο. Νήαρ Ηστ. Από τα μέσα του 2015 διατηρεί τη θέση του Τεχνικού Διευθυντή της ομάδας. Αποτελεί έναν από τους θρύλους του Α.Ο. Νήαρ Ηστ. Πλέον έχει αποχωρήσει από την ομάδα της Καισαριανής 

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Νήαρ Ηστ
Κατηγορία:Προπονητές καλαθοσφαίρισης Νήαρ Ηστ
Αθλητική Ποδοσφαιρική Ένωση Ακρωτηρίου

Η **Αθλητική Ποδοσφαιρική Ένωση Ακρωτηρίου** ή η **ΑΠΕΑ** (διαβάζεται «απεά») είναι κυπριακή ποδοσφαιρική ομάδα με έδρα το Ακρωτήρι της επαρχίας Λεμεσού.
thumb|120px|Παλαιότερο έμβλημα της ΑΠΕΑ.

## Ιστορία
Η ΑΠΕΑ ιδρύθηκε το 1955. Χρώματα της ομάδας είναι το μπλε και το άσπρο. Έμβλημα της είναι το φλαμίγκο, αποδημιτικό είδος πουλιού που επισκέπτεται κάθε χρόνο την Αλυκή Ακρωτηρίου.

Αρχικά αγωνιζόταν στα αγροτικά πρωταθλήματα στην Ποδοσφαιρική Αθλητική Αγροτική Ομοσπονδία Κύπρου (ΠΑΑΟΚ).

Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Η ΑΠΕΑ ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. 

Η ΑΠΕΑ συμμετείχε 6 συνεχόμενες περιόδους στη Δ΄ κατηγορία. Καλύτερη πορεία είχε την περίοδο 1986-87 όταν τερμάτισε στη δεύτερη θέση του ομίλου της, δύο βαθμούς πίσω από την πρώτη θέση που οδηγούσε στην Γ΄ κατηγορία. Την περίοδο 1990-91 τερμάτισε στη 13η θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΠΑΑΟΚ.

Το 2015 συμμετείχε στο πρωτάθλημα ένταξης 2015 μέσω του οποίου εξασφάλισε συμμετοχή στην Επίλεκτη κατηγορία ΣΤΟΚ (η διοργάνωση αυτή είχε αντικαταστήσει τη Δ΄ κατηγορία τη χρονιά εκείνη).

Την περίοδο 2016-17 τερμάτισε στη δεύτερη θέση του πρωταθλήματος και προβιβάστηκε στην Γ΄ κατηγορία. Την περίοδο 2018-19 τερμάτισε στην 13η θέση και υποβιβάστηκε στην Επίλεκτη κατηγορία.

Την περίοδο 2021-22 κατέκτησε το πρωτάθλημα Επίλεκτης Κατηγορίας ΣΤΟΚ και επέστρεψε στην Γ΄ κατηγορία.Την περίοδο 2024-25 τερμάτισε στην 2η θέση και προβιβάστηκε για πρώτη φορά στην ιστορία της στην Β΄ κατηγορία. Την ίδια χρονιά κατέκτησε το Κύπελλο Γ΄ κατηγορίας και Επίλεκτης κατηγορίας ΣΤΟΚ.





1Η Δ΄ κατηγορία ήταν χωρισμένη σε τρεις ομίλους. Η ΑΠΕΑ συμμετείχε στον όμιλο Λεμεσού-Πάφου.
2Η Δ΄ κατηγορία ήταν χωρισμένη σε τέσσερις ομίλους. Η ΑΠΕΑ συμμετείχε στον Γ΄ όμιλο.


### Συμμετοχές ανά κατηγορία
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως και την περίοδο 2019-20 καθώς και στις διοργανώσεις κυπέλλου έως και την περίοδο 2018-19.




## Τίτλοι-Διακρίσεις
*Επίλεκτη κατηγορία ΣΤΟΚ:
** Πρωταθλήτρια (1): 2021-22

*Κύπελλο Γ΄ κατηγορίας και Επίλεκτης κατηγορίας ΣΤΟΚ:
**Κυπελλούχος (1): 2025

* Πρωτάθλημα ένταξης:
** Πρωταθλήτρια (1): 2015

*Πρωτάθλημα ΠΑΑΟΚ:
** Πρωταθλήτρια (2): 1983, 2013

*Κύπελλο ΠΑΑΟΚ: 
** Κυπελλούχος (6): 1973, 1981, 1985, 1996, 2000, 2003

## Παραπομπές


## Πηγές

*

## Εξωτερικοί σύνδεσμοι
*Προφίλ στην ιστοσελίδα της Κυπριακής Ομοσπονδίας Ποδοσφαίρου
*

Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις ποδοσφαιρικών ομάδων το 1955
Κατηγορία:Ποδοσφαιρικές ομάδες Κύπρου (ανδρών)
Κατηγορία:Κυπριακές ομάδες ποδοσφαίρου σάλας
Κατηγορία:Ακρωτήρι Κύπρου (κοινότητα)
Εξάδα του Σίφερτ

Η **Εξάδα του Σέιφερτ** είναι ομάδα γαλαξιών η οποία απέχει περίπου 190 εκατομμύρια έτη φωτός και βρίσκεται στον αστερισμό του Όφεως. Φαινομενικά αποτελείται από έξι γαλαξίες, όμως ο ένας εξ αυτών είναι αντικείμενο υποβάθρου και άλλος είναι στην πραγματικότητα αποκομμένο τμήμα ήδη καταγεγραμμένου γαλαξία. Υπάρχει ισχυρή βαρυτική αλληλεπίδραση ανάμεσα στα σώματα της ομάδας, η οποία θα συνεχιστεί για εκατοντάδες εκατομμύρια χρόνια και θα οδηγήσει τελικά στην δημιουργία τεράστιου ελλειπτικού γαλαξία.

## Ανακάλυψη
Ο αστρονόμος Καρλ Κήναν Σίφερτ (Carl Keenan Seyfert) ανακάλυψε τον σχηματισμό με χρήση φωτογραφικών πλακών κατασκευασμένων στο Παρατηρητήριο Barnard του Πανεπιστημίου Vanderbilt. Όταν δημοσίευσε τα αποτελέσματα της έρευνάς του το 1951, επρόκειτο για την πιο συνεκτική ομάδα γαλαξιών που είχε παρατηρηθεί μέχρι τότε.

## Κατάλογος γαλαξιών

## Παραπομπές


## Δείτε επίσης
* Κουαρτέτο του Ρόμπερτ
* Κουιντέτο του Στεφάν

## Εξωτερικοί σύνδεσμοι
* ASAHI Net Free Address Service: Seyfert's Sextet (Galaxy Group in Serpens)  
* NASA APOD: Seyfert's Sextet 

Κατηγορία:Ομάδες γαλαξιών
Κατηγορία:Όφις (αστερισμός)
Ονήσιλος Σωτήρας 2014

Ο **Ονήσιλος Σωτήρας 2014** (ή απλά **Ονήσιλος Σωτήρας**) ήταν κυπριακή ποδοσφαιρική ομάδα από το δήμο Σωτήρας της επαρχίας Αμμοχώστου. Είχε κατακτήσει ένα πρωτάθλημα Γ΄ κατηγορίας και ένα Επίλεκτης Κατηγορίας ΣΤΟΚ.

## Ιστορία

Ο Ονήσιλος ιδρύθηκε το 2014 για να πάρει την θέση του Κέντρου Νέων Ονήσιλος Σωτήρας, ο οποίος διαλύθηκε την ίδια χρονιά λόγω οικονομικών προβλημάτων.  Το όνομα της ομάδας προερχόταν από τον βασιλιά της Σαλαμίνας της Κύπρου, τον Ονήσιλο, που έζησε κατά τα τέλη του 6ου και τις αρχές του 5ου  αιώνα π.Χ., ο οποίος προσπάθησε να απελευθερώσει το νησί από τους Πέρσες. Χρώματα της ομάδας ήταν το πράσινο και το άσπρο. 

## Πορεία στις διοργανώσεις της ΚΟΠ
### Περίοδος 2015-2019
Κατά την πρώτη χρονιά της ιστορίας του ο Ονήσιλος αγωνίστηκε στο αγροτικό πρωτάθλημα στην Ποδοσφαιρική Ομοσπονδία Αμμοχώστου-Λάρνακας (ΠΟΑΛ) και στην συνέχεια μέσω του πρωταθλήματος ένταξης 2015 κατάφερε να ενταχθεί στην Επίλεκτη κατηγορία ΣΤΟΚ 2015-16. Τερμάτισε στην 4η θέση του πρωταθλήματος, ένα βαθμό πίσω από την τρίτη θέση που οδηγούσε στη Γ΄ κατηγορία. 

Την περίοδο 2016-17 κατέκτησε το πρωτάθλημα της Επίλεκτης κατηγορίας και προβιβάστηκε στη Γ΄ κατηγορία. Την περίοδο 2017-18 κατέκτησε το πρωτάθλημα της Γ΄ κατηγορίας και προβιβάστηκε στη Β΄ κατηγορία. Παράλληλα, κατέκτησε και το Κύπελλο Γ΄ κατηγορίας και Επίλεκτης κατηγορίας ΣΤΟΚ. 





### Περίοδος 2020-2022
Την περίοδο 2019-20 ο Ονήσιλος συμμετείχε στη Β΄ κατηγορία 2019-20. Λόγω της Πανδημίας του κορονοϊού το πρωτάθλημα αρχικά ανεστάλη και στη συνέχεια διεκόπη.  Την περίοδο 2020-21 τερμάτισε στην έβδομη θέση του πρωταθλήματος Β΄ κατηγορίας.




1Ο Ονήσιλος κέρδισε 51 βαθμούς. Ωστόσο τιμωρήθηκε με αφαίρεση 3 βαθμών και έτσι στην τελική βαθμολογία αναγράφονται 48 βαθμοί.

Στις 23 Ιουνίου 2022 ενοποιήθηκε με τον Αχυρώνα Λιοπετρίου δημιουργώντας τον Ποδοσφαιρικό Όμιλο Αχυρώνας-Ονήσιλος.

## Τίτλοι-Διακρίσεις
* Γ΄ Κατηγορία:
** Πρωταθλητής (1): 2018
* Πρωτάθλημα Επίλεκτης κατηγορίας ΣΤΟΚ:
** Πρωταθλητής (1): 2017
* Κύπελλο Γ΄ κατηγορίας και Επίλεκτης κατηγορίας ΣΤΟΚ:
** Κυπελλούχος (1): 2018
* Πρωτάθλημα ΠΟΑΛ:
** Πρωταθλητής (1): 2015

## Παραπομπές


## Δείτε επίσης
*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Αμμοχώστου
Κατηγορία:Ιδρύσεις ποδοσφαιρικών ομάδων το 2014
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Σωτήρα Αμμοχώστου
Πέγεια 2014

Η **Πέγεια 2014** ήταν κυπριακή ποδοσφαιρική ομάδα με έδρα την Πέγεια της επαρχίας Πάφου. Η ομάδα συμμετείχε στη Β΄ κατηγορία ποδοσφαίρου της Κύπρου. Έδρα της Πέγειας 2014 είναι το Δημοτικό Στάδιο Πέγειας.

## Ιστορία
Η Πέγεια 2014 ιδρύθηκε το 2014 απο την ενοποίηση των σωματείων Απόπ Κινύρας Πέγειας  και *ΠΑΣ Πέγεια* (Πολιτιστικός Αθλητικός Σύλλογος Πέγεια. Χρώματα έχει το κίτρινο και το μαύρο. Η ομάδα εντάχθηκε στην Ποδοσφαιρική Ομοσπονδία Αγροτικών Σωματείων Πάφου (ΠΟΑΣΠ)  το 2014. Στην πρώτη της συμμετοχή στο πρωτάθλημα της ΠΟΑΣΠ αναδείχθηκε πρωταθλήτρια. 

Ακολούθως συμμετείχε στο πρωτάθλημα ένταξης 2015 μέσα από το οποίο κέρδισε τη συμμετοχή της στην Επίλεκτη κατηγορία ΣΤΟΚ 2015-16. Στην πρώτη συμμετοχή της στο πρωτάθλημα τερμάτισε στη δεύτερη θέση του πρωταθλήματος κερδίζοντας την άνοδο της στη Γ΄ κατηγορία. Τις επόμενες δύο περιόδους τερμάτιζε στη μέση του βαθμολογικού πίνακα του πρωταθλήματος Γ΄ κατηγορίας. Την περίοδο 2018-19 τερμάτισε στην 16η θέση και υποβιβάστηκε στην Επίλεκτη κατηγορία.Την αμέσως επόμενη περίοδο εξασφάλισε την ανόδο της στη Γ΄ κατηγορία μέσα από το πρωτάθλημα Επίλεκτης κατηγορίας ΣΤΟΚ 2019-20.Την περίοδο 2021-22 κατέκτησε το πρωτάθλημα της Γ΄ κατηγορίας και προβιβάστηκε στη Β΄ κατηγορία. Την περίοδο 2024-25 τερμάτισε στην 16η θέση και υποβιβάστηκε στην Γ΄ κατηγορία. Στη συνέχεια αποχώρησε απο την δύναμη της ΚΟΠ για οικονομικούς λόγους και ακολούθως διαλύθηκε.  




## Τίτλοι-Διακρίσεις

* Γ΄ Κατηγορία:
** Πρωταθλήτρια (1): 2022

*Α΄ κατηγορία ΠΟΑΣΠ (1): 2014-15

## Δείτε επίσης
* Ποδόσφαιρο στην Κύπρο

## Παραπομπές


## Πηγές
*

## Εξωτερικοί σύνδεσμοι
*

Κατηγορία:Αθλητικοί σύλλογοι Επαρχίας Πάφου
Κατηγορία:Ιδρύσεις ποδοσφαιρικών ομάδων το 2014
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Πέγεια
Ομάδα γαλαξιών NGC 5866

Η **Ομάδα γαλαξιών NGC 5866** βρίσκεται στον αστερισμό του Δράκοντος. Πήρε το όνομά της από τον NGC 5866, τον γαλαξία με το υψηλότερο φαινόμενο μέγεθος στον σχηματισμό, παρόλο που σύμφωνα με κάποιους καταλόγους ο NGC 5907 είναι ο λαμπρότερος.

## Κατάλογος γαλαξιών

**Σημείωση**: Στον πίνακα καταγράφονται όσοι γαλαξίες αναφέρονται με συνέπεια ως μέλη της ομάδας στις πηγές Σε κάποιες από τις πηγές αναφέρονται ως μέλη και οι NGC 5866B, NGC 5963, UGC 9776, and UGC 9816.

## Παραπλήσιες ομάδες
Η Ομάδα NGC 5866 βρίσκεται βορειοδυτικά της Ομάδας Μ101 και της Ομάδας Μ51.  Οι αποστάσεις ανάμεσα τους είναι παραπλήσιες, γεγονός που υποδηλώνει πως αποτελούν τμήμα μεγαλύτερης δομής.

## Δείτε επίσης
* Τριάδα του Λέοντα

## Παραπομπές


NGC 5866
Κατηγορία:Δράκων (αστερισμός)
Νίκος Μακρής

Ο **Νίκος Μακρής**, είναι Έλληνας πρώην καλαθοσφαιριστής. Αγωνιζόταν στη θέση του πόιντ γκαρντ και φόρεσε την φανέλα του Άρη Θεσσαλονίκης από το 1951 ως το 1961.

## Καριέρα
Ο Μακρής εντάχθηκε σε νεαρή ηλικία στην εφηβική ομάδα του Άρη Θεσσαλονίκης, για να συμμετάσχει για πρώτη φορά στην ανδρική ομάδα την σεζόν 1951-52, αγωνιζόμενος ταυτόχρονα με το εφηβικό τμήμα. Το 1954, οι έφηβοι του Άρη κατέκτησαν το πρωτάθλημα Θεσσαλονίκης με προπονητή τον Ανέστη Πεταλίδη, ενώ τις δύο προηγούμενες σεζόν είχαν ηττηθεί στον τελικό από την ΧΑΝΘ.

Το 1955, συμμετείχε με τους "κίτρινους" στο διεθνές τουρνουά του Βιαρέτζιο, όπου ο Άρης ηττήθηκε στον τελικό από τον Ερυθρό Αστέρα Βελιγραδίου με 48-46. Την επόμενη χρονιά, η ομάδα εφήβων του συλλόγου κατέκτησε και πάλι το τοπικό πρωτάθλημα, ενώ το 1958 επέστρεψε στους τίτλους η ανδρική ομάδα, κατακτώντας το πρωτάθλημα Θεσσαλονίκης για πρώτη φορά μετά από 28 χρόνια.

Ο Άρης και η ΧΑΝΘ αγωνίστηκαν στην τελική φάση του πανελλήνιου πρωταθλήματος, όπου οι "κίτρινοι" αναδείχθηκαν δευτεραθλητές Ελλάδος, με τον Μακρή να πετυχαίνει οκτώ πόντους σε τέσσερις αγώνες.

Το καλοκαίρι του 1958, ο Άρης συμμετείχε στα τουρνουά της Μεσσήνης και του Παλέρμο, ενώ την επόμενη χρονιά κατέκτησε το διεθνές τουρνουά της Λιέγης. Την ίδια χρονιά, οι "κίτρινοι" κατέλαβαν την δεύτερη θέση στην τελική φάση του πανελλήνιου πρωταθλήματος, όπου ισοβάθμησαν στην πρώτη θέση με τις ομάδες του ΠΑΟΚ και του Σπόρτιγκ. Στους αγώνες μπαράζ που ακολούθησαν, ο Άρης κατέβαλε την αντίσταση του Σπόρτιγκ με 78-77, με τον Μακρή να πετυχαίνει τέσσερις πόντους, αλλά ηττήθηκε από τον ΠΑΟΚ με 58-66 και περιορίστηκε στην δεύτερη θέση, με τον πλέι-μέικερ να πετυχαίνει εννέα πόντους.

Το 1960, συμμετείχε για τρίτη συνεχόμενη χρονιά στην τελική φάση του πρωταθλήματος, καταλαμβάνοντας την τέταρτη θέση. Ο Μακρής πέτυχε οκτώ πόντους, παίζοντας μόνο στους δύο πρώτους αγώνες, με τον Ηρακλή και τον ΠΑΟΚ.

Στην τελευταία του σεζόν με την ανδρική ομάδα του Άρη, ο Μακρής συμμετείχε και πάλι στο πρωτάθλημα Ελλάδας, ως αναπληρωματικός, με τους "κίτρινους" να αναδεικνύονται και πάλι τέταρτοι.

## Διακρίσεις
**[[Άρης (καλαθοσφαίριση ανδρών)|Άρης]]**
* Δευτεραθλητής Ελλάδας: 1958, 1959
* Πρωταθλητής Θεσσαλονίκης: 1958

## Παραπομπές


## Πηγές
* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* *"Αθλητικός Σύλλογος Άρης • 1914-2004"*, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κωνσταντίνος Νικολόπουλος (δήμαρχος)

Ο **Κωνσταντίνος Νικολόπουλος** (2 Αυγούστου 1890 - 5 Ιανουαρίου 1972), του Σταύρου, ήταν αθλητής της ξιφασκίας, δικηγόρος και Δήμαρχος Αθηναίων στις αρχές της δεκαετίας του '50.

## Βιογραφία
Γεννήθηκε στην Αθήνα, στις 2 Αυγούστου 1890.

Σπούδασε νομικά στο Πανεπιστήμιο των Αθηνών και στην ελληνική πρωτεύουσα άσκησε τη δικηγορία. Στα νεανικά του χρόνια ασχολήθηκε με την ξιφασκία και εκπροσώπησε την Ελλάδα στους Ολυμπιακούς Αγώνες του 1924 και του 1932.

Στην κυβέρνηση Δεμερτζή ήταν υφυπουργός Συγκοινωνίας από τις 14 Μαρτίου 1936 ως τις 12 Δεκεμβρίου 1938 (στην κυβέρνηση του Μεταξά).

Εξελέγη δημοτικός σύμβουλος Αθηνών και όταν πέθανε ο δήμαρχος Κώστας Κοτζιάς (Δεκέμβριος 1951) ο Νικολόπουλος υπηρέτησε για το υπόλοιπο της θητείας του ως το 1954. Ήταν ξανά για λίγες ημέρες δήμαρχος, πριν πεθάνει ο Κοτζιάς, τον Ιούλιο του 1951.

Πέθανε το 1972.

## Παραπομπές


Κατηγορία:Δήμαρχοι Αθηναίων
Κατηγορία:Έλληνες αθλητές της ξιφασκίας
Κατηγορία:Έλληνες υφυπουργοί Συγκοινωνιών
Κατηγορία:Έλληνες πολιτικοί του 20ού αιώνα
Ομάδα γαλαξιών Μ81

Η **[[Ομάδα γαλαξιών]] Μ81** βρίσκεται στους αστερισμούς Μεγάλη Άρκτος και Καμηλοπάρδαλις. Περιλαμβάνει πολλούς φωτεινούς γαλαξίες, συμπεριλαμβανομένων και αρκετών γνωστών, όπως ο Μεσιέ 81 (από τον οποίο πήρε το όνομά της) και ο Μεσιέ 82. Το κέντρο της απέχει 3,6 Mpc, καθιστώντας την μία από τις πλησιέστερες στην Τοπική Ομάδα, ενώ η ολική μάζα της υπολογίζεται σε (1.03 ± 0.17)×1012M☉. Η Ομάδα M81, η Τοπική ομάδα γαλαξιών και άλλοι παρακείμενοι σχηματισμοί ανήκουν στο Υπερσμήνος της Παρθένου.

Υπάρχει ισχυρή βαρυτική αλληλεπίδραση ανάμεσα σε τρεις από τους γαλαξίες της, συγκεκριμένα τους Μεσιέ 81, Μεσιέ 82 και NGC 3077. Εξαιτίας αυτής έχουν διαφύγει ποσότητες αέριου υδρογόνου οι οποίες σχηματίζουν νηματοειδείς δομές αερίων μέσα στην Ομάδα και έχουν σχηματιστεί μεγάλες συγκεντρώσεις αερίων στα κέντρα των Μεσιέ 82 και NGC 3077, που με την σειρά τους οδηγούν στην γέννηση πολυάριθμων νέων άστρων.

## Κατάλογος γαλαξιών

**Σημείωση**: Στον πίνακα καταγράφονται οι γαλαξίες βάσει του έργου του I. D. Karachentsev.

## Παραπομπές


## Εξωτερικοί σύνδεσμοι

* M81 Group @ SEDS 
* M81 Group from An Atlas of The Universe 

Μ81
Κατηγορία:Καμηλοπάρδαλις (αστερισμός)
Κατηγορία:Μεγάλη Άρκτος
Κατηγορία:Υπερσμήνος της Παρθένου
Ομάδα γαλαξιών Μ101

Η **[[Ομάδα γαλαξιών]] Μ101** βρίσκεται στον αστερισμό Μεγάλη Άρκτος. Ονομάστηκε έτσι από τον Μεσιέ 101, τον φωτεινότερο γαλαξία του σχηματισμού. Οι περισσότεροι από τους υπόλοιπους γαλαξίες της είναι συνοδοί του Μ101, ενώ η ίδια η Ομάδα ανήκει στο Υπερσμήνος της Παρθένου.

## Κατάλογος

**Σημείωση**: Στον πίνακα καταγράφονται όσοι γαλαξίες αναφέρονται με συνέπεια ως μέλη της ομάδας στις πηγές Σε κάποιες από τις τις πηγές αναφέρονται ως μέλη οι NGC 5238 και UGC 8508.

## Παραπλήσιες ομάδες
Η Ομάδα γαλαξιών Μ51, στην οποία περιλαμβάνονται ο Γαλαξίας της Δίνης και ο Γαλαξίας Ηλιοτρόπιο, βρίσκεται στα νοτιοανατολικά της Ομάδας Μ101 και η Ομάδα NGC 5866 στα βορειοδυτικά της. Οι αποστάσεις ανάμεσα τους είναι παραπλήσιες, γεγονός που υποδεικνύει ότι αποτελούν μέρος μεγαλύτερης δομής.

## Παραπομπές


## Εξωτερικοί σύνδεσμοι
* 

Μ101
Κατηγορία:Υπερσμήνος της Παρθένου
Κατηγορία:Μεγάλη Άρκτος
Ομάδα γαλαξιών Μ96

Η **[[Ομάδα γαλαξιών]] M96** βρίσκεται στον αστερισμό του Λέοντα. Ανάλογα με την εκτίμηση, έχει από οκτώ ως 24 γαλαξίες, τρεις εκ των οποίων είναι αντικείμενα Μεσιέ. Η Ομάδα ανήκει στο Υπερσμήνος της Παρθένου. 

## Κατάλογος γαλαξιών
}
| 
| 665 ± 2
| 11,2
|-
| NGC 3384
| SB(s)0
| 
| 
| 704 ± 2
| 10,9
|-
| NGC 3412
| SB(s)0
| 
| 
| 841 ± 2
| 11,5
|-
| NGC 3489
| SAB(rs)0
| 
| 
| 677 ± 2
| 11,1
|}

**Σημείωση**: Στον πίνακα καταγράφονται όσοι γαλαξίες αναφέρονται με συνέπεια ως μέλη της ομάδας στις πηγές

## Παραπλήσιες ομάδες
Η Τριάδα του Λέοντα, στην οποία περιλαμβάνονται οι σπειροειδείς γαλαξίες Μεσιέ 65, Μεσιέ 66 και NGC 3628, βρίσκεται κοντά στην Ομάδα Μ96. Μάλιστα κάποιοι αλγόριθμοι δίνουν την Τριάδα του Λέοντα ως μέλος της Ομάδας ενώ ενδέχεται οι δύο σχηματισμοί να αποτελούν μέρη μεγαλύτερου σχηματισμού.

## Παραπομπές


## Εξωτερικοί σύνδεσμοι
* 

Μ96
Κατηγορία:Υπερσμήνος της Παρθένου
Κατηγορία:Λέων (αστερισμός)
Γελένα Γκορτσακόβα

Η **Γελένα Γκορτσακόβα** (**Yelena Yegorovna Gorchakova<sub>,</sub>***Елена Егоровна Горчакова*, 17 Μαΐου 1933 - 27 Ιανουαρίου 2002) ήταν Ρωσίδα ακοντίστρια, η οποία κέρδισε χάλκινα μετάλλια στους Ολυμπιακούς αγώνες του 1952 και του 1964. Το χάλκινο του 1964 στο Τόκιο ήταν μία απογοήτευση καθώς στα προκριματικά, στις 16 Οκτωβρίου του 1964, η Γκορτσακόβα έκανε παγκόσμιο ρεκόρ με βολή 62.40 μ., που παρέμεινε ακατάρριπτο για οκτώ χρόνια. 

## Παραπομπές


Κατηγορία:Ρώσοι Ολυμπιονίκες
Κατηγορία:Ακοντιστές
Κατηγορία:Ρώσοι αθλητές του στίβου
Νεφέλωμα Σάκος Ανθράκων

thumb|250px|Το νεφέλωμα «Σάκος Ανθράκων» διακρίνεται περίπου στο κέντρο της φωτογραφίας
Ο **Σάκος Ανθράκων** είναι το πιο εμφανές σκοτεινό νεφέλωμα στον νυκτερινό ουρανό. Βρίσκεται στον αστερισμό Σταυρός του Νότου. Είναι εύκολα ορατό με γυμνό μάτι σε μια σκοτεινή περιοχή μέσα στον Γαλαξία. Ο λόγος που εμφανίζεται σαν σκοτεινή περιοχή είναι ότι η σκόνη του νεφελώματος δεν επιτρέπει να γίνουν εμφανή τα άστρα από πίσω του. Απέχει περίπου 550-600 έτη φωτός από τη Γη. Οι διαστάσεις του στον νυχτερινό ουρανό είναι 7 επί 5 μοίρες, και τμήμα του βρίσκεται στον αστερισμό Κένταυρος και Μυία.

Ο πρώτος Ευρωπαίος που το περιέγραψε ήταν ο Ισπανός θαλασσοπόρος Βισέντε Γιάνιες Πινσόν το 1499. Τον 16ο αιώνα ήταν γνωστό ως το «Μαύρο Νέφος του Μαγγέλανου», σε αντιδιαστολή με τα νέφη του Μαγγελάνου.

## Παραπομπές


κατηγορία:Σταυρός του Νότου
099
Κατηγορία:Σκοτεινά νεφελώματα
Εταιρεία Ερυθρά Λόγχη

Η Εταιρεία **Ερυθρά Λόγχη**, ή **Ερυθρές Λόγχες**,  (κινεζικά: 紅槍會, πινγίν: *Hungqiang Hui*), ξεκίνησε ως ένα αγροτικό κίνημα αυτοάμυνας στις επαρχίες Χενάν, Χεμπέι και Σαντούνγκ στη βόρεια Κίνα, κατά τη διάρκεια της περιόδου των Πολεμάρχων, 1916 - 1928.  Αυτές συγκροτήθηκαν από τοπικές ομάδες των μικροϊδιοκτητών και των κολίγων που οργανώθηκαν για να υπερασπιστούν τα χωριά από ληστές, πολέμαρχους, φοροεισπράκτορες και αργότερα κομμουνιστές και Ιάπωνες, από την περίοδο των Μπόξερς. Ήταν παρόμοιας φύσεως με την Εταιρεία Μεγάλα Σπαθιά που είχε δράσει κυρίως στην Εξέγερση των Μπόξερ.

## Γενικά
Λόγω της μεγάλης μετανάστευσης που σημειώθηκε σε μέρη όπως τη βορειοανατολική Κίνα, αλλά και εν όψει της ιαπωνικής εισβολής στην Μαντζουρία το 1931, αυτές οι κοινωνίες σύντομα αποτέλεσαν μέρος του εθελοντικού στρατού ενάντια στην ιαπωνική δημιουργία του Μαντσουκούο το 1932 και αργότερα στις εκστρατείες για ειρήνευση.

Στη Μαντζουρία τα μέλη της αδελφότητας αυτής περιγράφονται ως αδελφότητα «πρωτόγονα σκεπτόμενους ανθρώπους" που διατηρούν την πίστη τους σε μαγείες και στη θεία ανταμοιβή δικαίων αιτημάτων. Φορείς της Ερυθράς Λόγχης σχηματίσθηκαν αρχικά στην ύπαιθρο γύρω από Χαρμπίν, όπου σε πολλές περιπτώσεις, επικεφαλής τους ήταν βουδιστές μοναχοί, που πήγαιναν στη μάχη φέροντας στολές και όπλα διακοσμημένα με μαγικές επιγραφές παρόμοιες με εκείνες των Μπόξερς. Το κόκκινο χρώμα, όπως πίστευαν, το χρησιμοποιούσαν για να τους προσφέρει προστασία έναντι των καταστροφών.

Γενικά η δράση της Ερυθράς Λόγχης γοήτευε την εποχή εκείνη τον κάθε απροστάτευτο και αδικημένο και η εθελοντική ένταξη των νέων ήταν μεγάλη Πολύ στο κινεζικό Κόκκινο Στρατό κατά στη διάρκεια του Β΄ Σινο-ιαπωνικού πολέμου και από τον Λαϊκό Απελευθερωτικό Στρατό του αργότερα Κινεζικού εμφύλιου πολέμου. Το 1953, το Κομμουνιστικό Κόμμα της Κίνας ξεκίνησε μια εκστρατεία καταστολής εναντίον των διαφόρων Χουέι-Τάο-Μεν («Κοινωνίες-τρόποι-Αδελφότητες») και την εξάλειψη τους από την ηπειρωτική Κίνα. Μερικά από τα παρακλάδια τους έχουν επανεμφανιστεί, κυρίως από διάφορους οπαδούς που ζουν στο εξωτερικό.

## Παραπομπές


Κατηγορία:Ιστορία της Κίνας
Κατηγορία:Δεύτερος Σινοϊαπωνικός Πόλεμος
Αντώνης Καπνίδης

Ο **Αντώνης Καπνίδης** (γεννημένος στις 15 Αυγούστου 1992 στην Θεσσαλονίκη) είναι Έλληνας ποδοσφαιριστής, ο οποίος αγωνίζονταν μέχρι την 1η Ιουλίου 2025 στην ιταλική **Notaresco Calcio** στο πρωτάθλημα της Serie D.

## Καριέρα
### Πρώτα επαγγελματικά βήματα
Ο Καπνίδης μεταγράφηκε σε ηλικία 19 ετών, από την ομάδα νέων του Ηρακλή στον Αγροτικό Αστέρα. Η ομάδα του Ευόσμου αγωνίστηκε στην δεύτερη κατηγορία του ελληνικού πρωταθλήματος, με το νεαρό επιθετικό να έχει 30 συμμετοχές και ένα γκολ.

Το καλοκαίρι του 2012 μεταγράφηκε στην Δόξα Δράμας, στην οποία παρέμεινε μέχρι τον Ιανουάριο του 2013, όταν παραχωρήθηκε στην Αναγέννηση Γιαννιτσών, με την οποία είχε 20 συμμετοχές και ένα γκολ μέχρι το τέλος της χρονιάς.

Την σεζόν 2013-2014, αγωνίστηκε στην Καβάλα, σκοράροντας έξι φορές σε 22 αγώνες.

### Άρης
Επόμενος σταθμός της καριέρας του Καπνίδη ήταν ο Άρης, ο οποίος βρισκόταν στην δυσχερέστερη περίοδο της ιστορίας του, αγωνιζόμενος στην τρίτη εθνική κατηγορία, λόγω οικονομικών προβλημάτων. Οι "κίτρινοι" κατέλαβαν την δεύτερη θέση, με τον Καπνίδη να πετυχαίνει 10 γκολ σε 30 συμμετοχές.

Παρέμεινε και στην επόμενη σεζόν με τον Άρη όπου και πέτυχε 20 γκολ σε 39 συμμετοχές. Στις 12 Ιουλίου 2016, υπέγραψε νέο συμβόλαιο με την ομάδα της Θεσσαλονίκης, από την οποία έμεινε ελεύθερος τον Ιανουάριο του 2018, έχοντας καταγράψει συνολικά 91 συμμετοχές και 41 τέρματα.

### Επόμενοι σύλλογοι
Ακολούθως επέστρεψε στη Δόξα Δράμας, με τη φανελα της οποίας αγωνίστηκε για ένα εξάμηνο, το δεύτερο μισό της σεζόν 2017-18 πραγματοποιώντας 6 συμμετοχές.

Το καλοκαίρι του 2018 μεταγράφηκε στον Εργοτέλη, με τη φανέλα του οποίου αγωνίστηκε για μια χρονιά και το καλοκαίρι του 2019 πήρε μεταγραφή στον Διγενή Ακρίτα Μόρφου, αγωνιζόμενος με την Κυπριακή ομάδα επίσης για μια χρονιά.

Το καλοκαίρι του 2020 μεταγράφηκε στον Α.Ο. Ξάνθη και το καλοκαίρι του 2021 πήρε μεταγραφή στην Λιθουανική Πανεβέζις. Τον Ιανουάριο του 2022 μεταγράφηκε στον Ν.Π.Σ. Βέροια και το καλοκαίρι του ίδιου έτους πήρε μεταγραφή στα Χανιά.

Τον Ιανουάριο του 2023 πήρε μεταγραφή στην Προοδευτική, όπου ουσιαστικά αγωνίστηκε ελάχιστα λόγω ενός τραυματισμού. Το Σεπτέμβρη του 2023 ξενιτεύτηκε εκ νέου και αγωνίστηκε στην ιταλική ASD San Luca στο πρωτάθλημα της Serie D. Παρέμεινε στην Ιταλία και αγωνίστηκε διαδοχικά σε Gallipoli Calcio,  Acireale Calcio και Notaresco Calcio.

## Στατιστικά στοιχεία ανά περίοδο

## Παραπομπές


## Πηγές

* Antonis Kapnidis - player profile - Transfermarkt
* A. Kapnidis - Soccerway
* ARIS F.C. Official Web Site - Αντώνης Καπνίδης (GRE) - Αρης
* Με όπλο το πείσμα

Κατηγορία:Έλληνες ποδοσφαιριστές
Κατηγορία:Ποδοσφαιριστές Αναγέννησης Γιαννιτσών
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές Διγενή Μόρφου
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Προοδευτικής
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Σμήνος γαλαξιών του Ηριδανού

To **Σμήνος του Ηριδανού** είναι ένας σχηματισμός 200 περίπου γαλαξιών στον αστερισμό Ηριδανός. Το 30% των γαλαξιών ταξινομούνται ως ελλειπτικοί ή S0 και το 70% είναι σπειροειδείς ή ακανόνιστοι. Επειδή βρίσκεται κοντά στο Σμήνος γαλαξιών του Καμίνου και για αυτό τον λόγο καλείται μερικές φορές "Σμήνος γαλαξιών του Καμίνου ΙΙ".

## Κατάλογος γαλαξιών

## Παραπομπές


Κατηγορία:Ηριδανός (αστερισμός)
Κατηγορία:Δομές μεγάλης κλίμακας του κόσμου
Γκαέλ Ν'Λουντουλού

Ο **Γκαέλ Ν'Λουντουλού**, γεννημένος στις 29 Απριλίου 1992, είναι Γάλλος ποδοσφαιριστής κονγκολέζικης καταγωγής, ο οποίος αγωνιζόταν με την ομάδα του Άρη στο πρωτάθλημα της Γ' εθνικής τη διετία 2014-2016.

## Καριέρα
Ο Ν'Λουντουλού ξεκίνησε να παίζει ποδόσφαιρο στα τμήματα υποδομής της Παρί Σεν Ζερμέν και σε ηλικια δεκαέξι ετών υπέγραψε στην Πόρτσμουθ ΦΚ, στην οποία παρέμεινε μέχρι το 2010.

Η επαγγελματική του καριέρα ξεκίνησε από την ΦΚ Λοζάν-Σπορ, με την οποία είχε δώδεκα συμμετοχές και κατέλαβε την έβδομη θέση στο πρωτάθλημα Ελβετίας.

Την επόμενη σεζόν έπαιξε για την βουλγάρικη Τσερνομόρετς Μπουργκάς, με 24 συμμετοχές και δύο τέρματα, ενώ το 2013-14 είχε 22 συμμετοχές και 2 γκολ με την φανέλα της Λοκομοτίβ Σόφιας.

Τον χειμώνα του 2014, μεταγράφηκε στον Άρη Θεσσαλονίκης, με τον οποίο αγωνίστηκε στον δεύτερο γύρο του πρωταθλήματος της τρίτης εθνικής, έχοντας δεκαπέντε συμμετοχές και πέντε γκολ. Τον Σεπτέμβριο του 2015, ανανέωσε το συμβόλαιο του με τους "κίτρινους" για έναν ακόμη χρόνο.

Το καλοκαίρι του 2016, συμφώνησε με την ομάδα του Απόλλωνα Καλαμαριάς.

## Παραπομπές


## Πηγές

* Gaël N'Lundulu - player profile - Transfermarkt
* Gael Nlundulu Player Profile - ESPN FC
* Gaël N'Lundulu - Performance data - Transfermarkt

Κατηγορία:Γάλλοι ποδοσφαιριστές
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Πόρτσμουθ ΦΚ
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Ονήσιλου Σωτήρας
Κατηγορία:Μέσοι ποδοσφαιριστές
Κατηγορία:Ξένοι ποδοσφαιριστές στην Ελλάδα